**Lokale retningslinjer for tilskudd til tiltak i beiteområder for Sirdal kommune 2020**

Disse retningslinjene er fastsatt med hjemmel i forskrift om tilskudd til tiltak i beiteområder av 4.2.2013, sist endret 1.1.2020.

Fra 1.1. 2020 ble vedtaksmyndigheten for tilskudd til tiltak i beiteområder flyttet fra fylkesmannen til kommunene.

**Formålet**

Formålet med tilskuddet er å legge til rette for best mulig utnyttelse av beite i utmark, redusere tap av dyr på utmarksbeite og fremme fellestiltak i beiteområdene.

**1. Krav til søknaden**

Søknad om tilskudd til tiltak i beiteområder kan skrives på skjema LDIR-431. Skjemaet og hvordan søke digitalt finner du her

<https://www.landbruksdirektoratet.no/no/miljo-og-okologisk/tiltak-i-beiteomrader/hvordan-soke>

Tilskudd etter denne forskriften kan gis til lag eller foreninger (beitelag, grunneierlag, radiobjellelag), som er registrert i enhetsregisteret, som driver næringsmessig beitedrift og som iverksetter investeringstiltak og/eller planleggings- og tilretteleggingsprosjekter i beiteområder.

For å gi tilskudd til investeringstiltak og/eller planleggings- og tilretteleggingsprosjekt i beiteområder må disse værer leid for en periode på høyst 10 år.

Søknad om tilskudd må være innvilget før tiltaket kan igangsettes. Ev. tiltak som er påbegynt før søknad er ferdig behandlet blir sist prioritert.

Det gis ikke nytt tilskudd til samme type investeringstiltak før etter 20 år for hytter og 15 år for faste installasjoner. Dette gjelder ikke for tilskudd til elektronisk overvåkingsutstyr.

Søknaden skal inneholde kostnadsoverslag og finansieringsplan. Alle priser skal være uten MVA. Dersom tilskuddsmottaker ikke er mva-registrert, kan avgiften inngå i kostnadsoverslaget.

For faste installasjoner og tiltak som går over annen manns eiendom forutsettes det at det er innhentet tillatelser/inngått avtaler med eier eller andre som har rettigheter i det aktuelle beiteområde og som kan tenkes å bli berørt av tiltaket. Ved kontroll kan slik type dokumentasjon kreves fremlagt.

**1.1 Prioritering av søknader**

Tiltak som fremmer beitebruken i et område og som for øvrig er i tråd med vilkår i forskriften prioriteres. Organiserte beitelag prioriteres. Enkeltforetak prioriteres lavt. Tiltak som kommer i konflikt med anna lovverk som naturmangfoldloven og kulturminneloven gis ikke tilskudd.

**1.2 Fastsetting av prosentsats for tilskudd**

Det kan gis inntil 40 % tilskudd av kostnadsoverslaget til følgende tiltak (1. prioritet):

Sperregjerder

Sanke- og skillehager

Ferister

Bruer

Det kan gis inntil 30 % tilskudd av kostnadsoverslaget til følgende tiltak (2. prioritet):

Gjeterhytter

Elektronisk utstyr

For tilskudd til elektronisk overvåkingsutstyr kan dette innvilges med inntil 30 % av kostnaden og oppad 30 % av dyretallet (maks 30 % av potten i Agder skal gå til elektronisk overvåking).

**1.3 Timesatser**

For eget arbeid gjelder timesats på kr. 350,- pr. time.

For transportkostnader med bil gjelder statens satser.

Andre satser bygger på fellessatser fra fylkesmannens veiledende enhetspriser for SMIL.

**2. Andre forutsetninger for tildeling av tilskudd**

Tilskuddet beregnes på bakgrunn av kostnadsoverslaget.

Det skal legges frem dokumentasjon på at tiltaket er utført; kopi av faktura for innkjøpt materialer/utstyr eller anna utgifter i forbindelse med tiltaket. Timeliste ved eget arbeid. Dokumentasjon kan i tillegg være bilder tatt av tiltaket.

Grunneierne skal skriftlig godkjenne gjennomføringen av tiltaket.

Det skal legges ved kart over tiltaksområdet i målestokk 1: 10 000.

For behov for støtte påfølgende år, inkl. støtte til elektronisk overvåkingsutstyr, må behovet senest meldes inn til kommunen innen 1. november.

**2.1 Utbetaling av tilskudd**

Dersom søknaden blir innvilget vil vedtaket være i form av et tilsagnsbrev som baseres på innsendt kostnadsoverslag. Tilskuddsbeløpet kan ikke bli høyere enn den innvilga støtten og ikke høyere enn de faktiske kostnadene. Dersom de faktiske kostnadene blir lavere enn overslaget, vil tilskuddet reduseres tilsvarende.

Det søkes om å få utbetalt deler av tilskuddet mot fremlagt og godkjent dokumentasjon etter hvert som deler av tiltaket er ferdig.

**2.2 Frister**

1.februar.

**2.3 Arbeidsfrister**

Tiltaket må gjennomføres innen 2 år etter dato for tilsagn er gitt.

**2.4 Innsending av søknaden**

sender søknadskjema LDIR-431 med nødvendige vedlegg til Sirdal kommune. Søknaden sendes fortrinnsvis via ALTINN.

Kommunen behandler søknadene som kommer inn fortløpende.

**2.5 Klage**

Vedtaket kan påklages til Fylkesmannen i Agder jf. Forskriften § 11 og forvaltningsloven.

**2.6 Dispensasjon**

I særlige tilfeller kan kommunen det dispenseres fra disse retningslinjer.

**2.7 Opplysningsplikt og kontroll**

Søkere av tilskudd plikter å gi de opplysninger som kommune finner nødvendig i forbindelse med forvaltningen av ordningen.

Eventuell kontroll kan også gjennomføres ved stedlig kontroll jf. § 15 i forvaltningsloven.

**2.8 Omgjøring og tilbakebetaling**

Dersom det avdekkes forhold som er i strid med det som er forutsatt ved tildeling av tilskudd kan kommunen med hjemmel i § 7 omgjøre vedtaket. Dette kan være aktuelt i tilfeller hvor det blant anna uaktsomt eller forsettlig er gitt feil eller mangelfulle opplysninger i søknad eller rapportering, når tiltaket er gjennomført på en annen måte enn forutsatt, eller det på annen måte er bidratt til urettmessig utbetaling av tilskudd.

Tilskudd som er innvilget med hvor fristen for ferdigstillelse er gått ut, kan trekkes tilbake.

For omgjøring av vedtak gjelder forvaltningsloven § 35.

Dersom det blir fattet vedtak om tilbakebetaling skjer dette enten ved innkreving eller motregning i tilskudd til tiltak i beiteområder eller andre tilskuddsordninger.